Το **Μουσείο Ιστορίας της Αρμενίας** (αρμεν. *Հայաստանի պատմության թանգարան*) αποτελεί το εθνικό μουσείο της χώρας. Βρίσκεται στο Γερεβάν και ιδρύθηκε το 1919 ως **Εθνογραφικό-Ανθρωπολογικό Μουσείο και Βιβλιοθήκη**. Περιλαμβάνει περίπου 400.000 αντικείμενα που καλύπτουν την ιστορική πορεία της Αρμενίας από τους προϊστορικούς χρόνους μέχρι την σύγχρονη εποχή και στεγάζεται στην πλατεία Δημοκρατίας στο κέντρο της πόλης, στο ίδιο κτίριο με την Εθνική Πινακοθήκη.

Ιστορικό
--------

Το μουσείο ιδρύθηκε στις 9 Σεπτεμβρίου του 1919 με απόφαση της Εθνοσυνέλευσης της Α΄ Αρμενικής Δημοκρατίας. Πρώτος διευθυντής ορίστηκε ο εθνογράφος και αρχαιολόγος Γερβάντ Λαλαγιάν, ενώ άνοιξε τις πύλες του για το κοινό τον Αύγουστο του 1921. Κατά τη διάρκεια της πορείας του μετονομάστηκε αρκετές φορές (*Κρατικό Κεντρικό Μουσείο της Αρμενίας* το 1922, *Πολιτισμικό-Ιστορικό Μουσείο* το 1931, *Ιστορικό Μουσείο* το 1935 και *Κρατικό Ιστορικό Μουσείο της Αρμενίας* το 1962) λαμβάνοντας τη σημερινή του ονομασία το 2003.

Δημιουργήθηκε έχοντας αρχικά ως βάση 15.289 αντικείμενα που προέρχονταν από συλλογές αρμενικών μουσείων, αρχείων και συλλογών της διασποράς, ενώ το 1935, καθώς και το 1978, χιλιάδες αντικείμενα των συλλογών του παραχωρήθηκαν για τη δημιουργία άλλων μουσείων, όπως η Εθνική Πινακοθήκη της Αρμενίας, το Μουσείο Λογοτεχνίας και Τεχνών Χαρέντς και το Κρατικό Εθνογραφικό Μουσείο. 

To 1991, μετά την ανακήρυξη της ανεξαρτησίας της Αρμενίας από την ΕΣΣΔ, το μουσείο εμπλούτισε τις συλλογές του μέσω της απόκτησης αντικειμένων από το διαλυθέν *Μουσείο της Επανάστασης*.

Συλλογές
--------

Οι συλλογές του μουσείου χωρίζονται σε τέσσερις κατηγορίες: την αρχαιολογική συλλογή, την εθνογραφική, τη συλλογή νομισματολογίας (καταλαμβάνει το μεγαλύτερο μέρος των εκθεμάτων), καθώς και διάφορα ιστορικά έγγραφα. Παράλληλα, οι συλλογές του μουσείου ανανεώνονται επί σειρά ετών με την προσθήκη νέων αρχαιολογικών ευρημάτων από ανασκαφές στην Αρμενία, με την αποδοχή δωρεών, καθώς και με αγορές.

Εκθέματα
--------

* Χάλκινη περικεφαλαία της εποχής των Ουραρτού.Χάλκινη περικεφαλαία της εποχής των Ουραρτού.
* Παραδοσιακός αρμενικός σταυρός.Παραδοσιακός αρμενικός σταυρός.
* Αντικείμενο από τη βασιλική του Γερερούκ.Αντικείμενο από τη βασιλική του Γερερούκ.
* Ξύλινη κεφαλή αλόγου.Ξύλινη κεφαλή αλόγου.
* Αγαλματίδιο ουραρτιανής θεότητας.Αγαλματίδιο ουραρτιανής θεότητας.

Παραπομπές
----------

1. 1 2 3 4  «History and Mission». *historymuseum.am* (στα Αγγλικά). History Museum of Armenia. Αρχειοθετήθηκε από το πρωτότυπο στις 27 Νοεμβρίου 2018. Ανακτήθηκε στις 22 Οκτωβρίου 2018.
2. ↑  Holding, Deirdre (2014) [2003]. *Armenia. With Nagorno Karabagh*. Guilford, Connecticut: Bradt Travel Guides. σελ. 57.
3. ↑  «New and Modern History Department». *historymuseum.am* (στα Αγγλικά). History Museum of Armenia. Αρχειοθετήθηκε από το πρωτότυπο στις 27 Νοεμβρίου 2018. Ανακτήθηκε στις 22 Οκτωβρίου 2018.
4. ↑  Patmakan Tʻangaran, Petaken (1968). *Guidebook to the State Historical Museum of Armenia*. Yerevan: Ministry of Culture of the Armenian SSR. σελ. 3.

Εξωτερικοί σύνδεσμοι
--------------------

* Πολυμέσα σχετικά με το θέμα  National History Museum of Armenia στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 139583207
* LCCN: n82166234
* ISNI: 0000 0001 2169 728X
* GND: 1238361-2
* SUDOC: 119734001
* BNF: cb15535958b (data)
* ULAN: 500311985
* NKC: ko2016914626
* CiNii: DA1830022X

 |

 |